Učiteljsko vijeće Osnovne škole Vrbani donijelo je prijedlog Školskoga kurikuluma na sjednici 28. rujna 2015.

Temeljem članka 28. Zakona o odgoju i obrazovanju u osnovnoj i srednjoj školi

(NN 87/08, 86/09, 92/10, 105/10-ispravak i 90/11), a na prijedlog Učiteljskog vijeća, Školski odbor je usvojio Školski kurikulum Osnovne škole Vrbani za školsku godinu 2015./2016. na sjednici 30. rujna 2015.

VIZIJA I MISIJA ŠKOLE

VIZIJA OSNOVNE ŠKOLE VRBANI JE

* omogućiti učenicima najvišu kvalitetu odgoja i obrazovanja uvažavajući njihove različitosti
* istinski poštovati ljudska prava i prava djece
* stvarati ugodno i poticajno školsko ozračje
* poticati i razvijati odgovornost, radinost, samostalnost i kreativnost učenika
* zaštita prirode

MISIJA ŠKOLE JE

* nastavu i ostali odgojno – obrazovni rad izvodimo po najvišim profesionalnim standardima uvažavajući dječje potrebe
* brinemo o dječjoj sigurnosti, zdravlju i napretku i u odgojnom i u obrazovnom pogledu
* pripremamo djecu za cjeloživotno obrazovanje, za kulturnu komunikaciju i uvažavanje različitosti
* unapređujemo partnerstvo s roditeljima
* čuvamo prirodu

VRIJEDNOSTI /NAČELA ŠKOLSKOG KURIKULUMA

|  |  |
| --- | --- |
| Vrijednosti | …i kako ih vide učenici…  (Neki odgovori učenika VII. i VIII. razreda na anketno pitanje: Što ste najbolje naučili u ovoj Školi (šk.god.2013./14.) |
| Međusobno prihvaćanje i poštovanje | „osim predmetnih znanja puno sam naučila o prijateljstvu i suradnji…“ „…naučila sam poštivati druge, ali se zauzeti i za sebe..“ |
| Marljivost i ulaganje truda | „…u školi sam naučila da treba biti uporan i da se isplati truditi…“  „…u Školi nisam naučio samo gradivo, već i organizirati svoje dane i biti odgovoran“ |
| Znanja i vještine | „…profesori nas „super“ uče, puno naučimo na satu, a ne traže više od onoga što možemo…“, „…većina profesora je ljubazna i duhovita što čini lekcije nezaboravnima…“ |
| Zdravlje | „…Možemo se baviti različitim sportovima, a i ručak zna biti odličan…. |

OPIS UNUTRAŠNJIH I VANJSKIH UVJETA U KOJIMA ŠKOLA RADI

Unutrašnji i vanjski uvjeti u kojima škola radi jako su dobri, više nego zadovoljavajući. Škola radi u dvije smjene. Učenici su raspoređeni u 24 razredna odjela, od čega je pet odjela produženog boravka. Ukupno školu polazi 509 učenika.

Svih 19 učionica opremljeno je kablovskom internetskom vezom,računalima i LCD projektorima. Učiteljice i učitelji u mogućnosti su korištenja suvremenih oblika nastave i koriste E - dnevnik.

Vanjski prostori su također uređeni: obnovljena je i obojana školska ograda, u planu je popravak mreža iza golova i izvlačenje crta na igralištima.

ANALIZA POTREBA I INTERESA UČENIKA

Anketnim upitnikom među učenicima VII. i VIII. razreda provedenom na kraju prošle školske godine pokazalo se da učenici vrlo visoko vrednuju znanja koja su dobili u ovoj Školi („…profesori nas „super“ uče, puno naučimo na satu, a ne traže više od onoga što možemo…“, …“ u Školi sam naučila da treba biti uporan i da se treba potruditi…“ „osim predmetnih znanja puno sam naučila o prijateljstvu i suradnji…“)

Učenici bi uveli i različite izvannastavne aktivnosti - likovnu, literarnu, novinarsku skupinu, različite sportske grupe, predlažu uvođenje pomoći u učenju za učenike, navode potrebu rada s roditeljima na razumijevanju procesa odrastanja i problema učenja.

Iz učeničkih prijedloga organizirane su sljedeće aktivnosti – programi, projekti: